|  |  |  |
| --- | --- | --- |
|  |  | Stredná odborná škola  poľnohospodárstva a služieb na vidieku  Predmestská 82  010 01 Žilina 1 |

# Preventívny program školy

# 

# 

vypracovaný v súlade s Pedagogicko-organizačnými pokynmi pre školy na školský rok 2017/2018

a stratégiou prevencie na škole

**Školský rok:** 2017/2018

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**Mgr. Michaela Chabadová Ing. Ľubomír Schvarc**

**koordinátor prevencie riaditeľ školy**

Hlavným cieľom prevencie rizikového správania, resp. sociálno-patologických javov je dosiahnuť, aby mal mladý človek na úrovni primeranej svojmu veku vedomé úsilie uprednostňovať zodpovedné, nie rizikové správanie a zdravie neohrozujúci spôsob života. Preventívny program školy na školský rok 2017/2018 je opätovne zameraný na prevenciu prejavov intolerancie (šikanovanie, diskriminácia, intolerancia, rasizmus,antisemitizmus, xenofóbia, tolerancia a spolužitie s menšinami, kultúra národnostných menšín, multikulturalizmus a imigrácia, extrémizmus, radikalizácia) v súlade s **Celoštátnom stratégiou ochrany a podpory ľudských práv v Slovenskej republike**, ako aj v súlade s **Koncepciou boja proti extrémizmu na roky 2015 a 2019.** Preventívny program školy sa snaží reagovať na aktuálne problémy v spoločnosti. Do ŠkVP boli preto zapracované témy súvisiace s multikultúrnou výchovou, výchovou v duchu humanizmu, vzdelávaním v oblasti ľudských práv, práv dieťaťa, ochrany ľudských práv, ako podpora hodnoty človeka, rozvojom medziľudských vzťahov, rozvojom európskeho povedomia a občianstva, rovnosti muža a ženy, predchádzania všetkým formám diskriminácie, xenofóbie, antisemitizmu, intolerancie, segregácie a rasizmu a v oblasti problematiky migrácie ako novodobého fenoménu, a budovaním osobnostných postojov a hodnôt v duchu humanizmu, tolerancie a demokracie.Takisto sa koordinátor prevencie vo svojej práci sústredí na predchádzanie drogovým závislostiam u žiakov, prípravou a realizáciou výchovného koncertu, prednášok, pomocou pri organizovaní dobrovoľníckych akcií, nástenných materiálov, prípadne materiálov pre triednych učiteľov, rodičov a žiakov s tematikou prevencie na rôzne témy podľa plánu na jednotlivé mesiace.

Úlohou školy je podporovať realizáciu aktivít na zvyšovanie právneho vedomia žiakov, zážitkových aktivít vo výchovno-vzdelávacom procese, aktivít v mimovyučovacom čase, súťaží, prednášok, besied, tvorivých dielní, verejných zbierok a podobne.

Činnosť školy a koordinátora prevencie drogových a iných sociálno-patologických javov v školskom roku 2017/2018 sa sústredí na tieto oblasti:

* orientovať sa na globálne témy a hodnotovú výchovu,
* rozvíjať emocionálnu inteligenciu žiakov,
* prevencia neprijateľného správania, prejavov intolerancie, šikanovania
* uplatňovať dôsledne zákaz všetkých foriem diskriminácie a segregácie, eliminovať javy s týmto súvisiace,
* výchovu k ľudských právam usmerňovať tak, aby sa stala integrálnou súčasťou celoživotného procesu podpory a ochrany ľudských práv, aby podporila hodnotu človeka ako jedinca a rozvoj medziľudských vzťahov v demokratickej spoločnosti,
* zapájať žiakov do aktivít v oblasti výchovy k ľudským právam formou besied, súťaží, stretnutí, koncertov...,
* informovať žiakov o zmysle a príslušných ustanoveniach Opčného protokolu k Dohovoru o právach dieťaťa o predaji detí, detskej prostitúcii a detskej pornografii, o účasti detí v ozbrojených konfliktoch, o ochrane detí pred sexuálnym vykorisťovaním a sexuálnym zneužívaním, o právach osôb so zdravotným postihnutím,
* podporovať povedomie o schopnostiach a prínose osôb so zdravotným postihnutím,
* uplatňovať zákaz všetkých foriem diskriminácie a segregácie. Eliminovať nežiaduce javy, akými sú priestorové, organizačné, fyzické a symbolické vylúčenie alebo oddelenie rómskych detí a žiakov v dôsledku ich etnickej príslušnosti (často v kombinácii so sociálnym znevýhodnením) od ostatných detí a žiakov. Vytvárať vhodné podmienky na ich vzdelávanie v školách a triedach spolu s majoritnou populáciou.
* vytvárať a rozvíjať multikultúrne prostredie v škole – prostredníctvom chápajúceho a kritického spôsobu štúdia kultúr, napomôcť žiakom porozumieť iným kultúram, a to najmä na hodinách etickej výchovy, náboženskej výchovy, občianskej náuky, dejepisu, aplikovanej psychológie, anglického jazyka, nemeckého jazyka, slovenského jazyka...,
* venovať zvýšenú pozornosť rozvíjaniu kritického myslenia, rozlišovaniu nenávistných prejavov obzvlášť na sociálnych sieťach a uvažovaniu o dopadoch na ich život a demokraciu ,
* poskytnúť žiakom informácie o ľudskoprávnych a advokátskych organizáciách a mimovládnych neziskových organizáciách pôsobiacich v tejto oblasti a v tejto súvislosti aj o možnosti vykonávať dobrovoľnícku činnosť v lokalite školy, regióne, komunite,
* venovať zvýšenú pozornosť prevencii užívania alkoholu, tabaku, drog, omamných a psychotropných látok,
* rozvíjať u žiakov odolnosť voči stresu a negatívnym zážitkom,
* podporovať schopnosť robiť samostatné, resp. správne rozhodnutia,
* posilniť vyhranený negatívny vzťah, resp. postoj k užívaniu návykových látok a prejavom agresívneho správania,
* posunúť stretnutie s návykovými látkami do neskoršieho veku,
* znížiť alebo zastaviť experimentovanie s návykovými látkami,
* znižovať agresívne prejavy žiakov,
* zvyšovať povedomie detí a žiakov o globálnych témach, rozvíjať ich kritické uvedomovanie si sociálnych, environmentálnych, ekonomických a politických procesov vo svete, využívať informácie, podporné materiály a inšpiráciu pri začleňovaní globálneho vzdelávania do rôznych vyučovacích predmetov,
* podporovať zapájanie žiakov do dobrovoľníckych aktivít, spolupracovať v oblasti organizovania dobrovoľníctva na škole s dobrovoľníckymi centrami a dobrovoľníckymi organizáciami v lokalite školy. Podporovať vzdelávanie učiteľov v téme koordinácie dobrovoľníckych projektov žiakov na školách.organizácia výchovného koncertu,prípadne divadelného predstavenia,
* uskutočnenie besied a prednášok v spolupráci s externými organizáciami podľa ponuky,
* rozšírenie záujmovej a mimoškolskej činnosti mládeže formou veľkého počtu krúžkov,
* podpora činnosti športových krúžkov a školských športových podujatí
* zabezpečiť efektívnu spoluprácu školy, zákonných zástupcov, mimovládnych organizácii, miestnej komunity.

Koordinátor bude spolupracovať s triednymi učiteľmi a v spolupráci s odborníkmi, lekármi a pedagógmi zorganizuje odborné prednášky na témy uvedené v pláne aktivít na jednotlivé mesiace. Na základe aktuálneho záujmu žiakov vyjadreného prostredníctvom dotazníkov je možné témy besied aktuálne prispôsobiť.

Prevencia drogových a iných sociálno-patologických javov je spätá najmä s predmetmi etická výchova a náboženská výchova, občianska výchova, telesná výchova, biológia a chémia, realizuje sa teda ako integrálna súčasť výchovno-vzdelávacieho procesu. Na triednických hodinách vyučujúci oboznámia žiakov s aktuálnymi problémami, odbornými informáciami a práve prebiehajúcimi programami a súťažami, do ktorých sa študenti môžu zapojiť.

Koordinátor prispôsobí svoju prácu počas školského roka Rámcovému dohovoru o kontrole tabaku s medzinárodnou účinnosťou od 27. 02. 2005, Listine ľudských práv a Dohovoru o právach dieťaťa, Smernici Európskeho parlamentu a Rady 2011/93/EÚ z 13. 12. 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, Národnej stratégii na ochranu detí pred násilím, Národnému programu boja proti obchodovaniu s ľuďmi na roky 2015 – 2018, Koncepciou boja proti extrémizmu na roky 2015 - 2019. Národnej protidrogovej stratégie na obdobie 2013 - 2020, Národnému programu podpory zdravia, t. j. programu Zdravie v školách, Národnému programu prevencie obezity, Európskemu politickému rámcu Zdravie 2020, Metodickému usmerneniu č. 7/2006-R z 28. marca 2006 k prevencii a riešeniu šikanovania žiakov v školách, Celoštátnej stratégii ochrany a podpory ľudských práv v Slovenskej republike, Stratégii Slovenskej republiky pre mládež na roky 2014 – 2020, Národnému akčnému plánu pre deti 2013 - 2017.Pripraví aktivity pri príležitosti týchto významných dní: Dni nádeje 2017, Medzinárodný deň nefajčenia, Európsky týždeň boja proti drogám, Svetový deň pre odstránenie násilia na ženách, Svetový deň boja proti drogám, Medzinárodný deň proti zneužívaniu drog a obchodu s nimi, Deň víťazstva nad fašizmom, Deň duševného zdravia, Svetový deň výživy a iné podľa aktuálnej potreby.

Cieľovou skupinou preventívnych aktivít sú predovšetkým žiaci školy, no neoddeliteľnou súčasťou je priebežné vzdelávanie, poskytovanie aktuálnych informácií, materiálov a konzultácií pedagogickým zamestnancom školy, rodičom. V prípade, že sa jedná o závažnejší problém, koordinátor kontaktuje Centrum pedagogicko-psychologického poradenstva a prevencie v Žiline, ktoré poskytuje preventívnu výchovnú a psychologickú starostlivosť deťom a ich zákonným zástupcom v prípadoch výskytu sociálno-patologických javov v populácii. Škola bude spolupracovať naďalej s Krajským riaditeľstvom PZ v Žiline, Mestskou políciou, CPPPaP, Nadáciou Lúč, Žilinským samosprávnym krajom, K7, Vojenskou políciou a inými organizáciami podľa potreby.

V školskom poriadku sú vymedzené opatrenia proti šíreniu legálnych (tabak a alkohol) a nelegálnych drog v školskom prostredí. V prípade oprávneného podozrenia z užitia alkoholu, resp. nelegálnej drogy u žiaka kontaktuje škola príslušný útvar policajného zboru a v prípade ohrozenia života žiaka aj zdravotníkov, ktorí disponujú prostriedkami na zisťovanie alkoholu a použitia inej návykovej látky. V prípade, ak sa požitie alkoholu, resp. nelegálnej látky potvrdí, riaditeľ školy bude postupovať podľa § 5 ods. 10 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. S týmto postupom budú oboznámení žiaci i rodičia žiakov našej školy prostredníctvom vnútorného poriadku školy.

V škole bola vypracovaná Školská stratégia k prevencii rizikového správania s platnosťou od 01. 09. 2013 a platí na dobu neurčitú. Do plánov triednických hodín bola taktiež zapracovaná smernica Prevencie a riešenie šikanovania žiakov. Triedni učitelia vypracoval vlastné aktivity na prevenciu šikanovania žiakov a uviedli ich v pláne triednických hodín.

Návrh aktivít na zameraných na prevenciu drogových a iných sociálno-patologických javov

**September**

* vypracovanie preventívneho programu školy na školský rok 2017/2018 zameraného na prevenciu neprijateľného konania (agresia, šikanovanie), prejavov intolerancie (diskriminácia, intolerancia, rasizmus, tolerancia a spolužitie s menšinami, kultúra národnostných menšín, multikulturalizmus a imigrácia), drogových závislostí,
* spolupráca koordinátorky s triednymi učiteľmi a vyučujúcimi ETV, OBN, NBV, BIE, TEV, CHE pri vypracovaní tematických plánov,
* propagácia krúžkovej činnosti u žiakov a rodičov, poukázať na vhodné využitie voľného času,
* príprava informačných materiálov pre triednych učiteľov a rodičov ohľadom kontaktov na dôležité inštitúcie, poskytnutie metodických materiálov, pracovných listov, dotazníkov na triednické hodiny pre TU,
* 19. 09. 2017 – **Prevencia nenávistných a extrémistických prejavov – mládež v centre pozornosti**, workshop a diskusia o občiancekj participácii, demokratických hodnotách a extrémizme v spolupráci Mgr. Pavlom Struhárom, PhD. a Mgr. Ivanom Moravčíkom,
* 23. 09. 2017 Medzinárodný deň proti sexuálnemu zneužívaniu a obchodu so ženami a deťmi, príprava nástenného materiálu,
* 26. 09. 2017 Európsky deň jazykov – aktivity na hodinách ANJ a NEJ, ktoré rozvíjajú európske kultúrne povedomie, hodnoty, distribúcia materiálov, pracovných listov medzi vyučujúcich.

**Október**

* 02. 10. 2017 Svetový deň bez násilia – príprava nástenky na medziposchodí v škole,
* 05. 10. a 10. 10. 2017 – **Šikanovanie** – prednáška a aktivity v spolupráci s **CPPPaP v ZA,**
* 10. 10. 2017 Svetový deň duševného zdravia – príprava nástenky,
* 10. 10. 2017 Deň duševného zdravia v psychiatrických ambulanciách – návšteva ambulancie so žiakmi v spolupráci s Ligou za duševné zdravie,
* 16. 10. 2017 Svetový deň výživy - prezentácia zdravej výživy a aj športových aktivít v škole,
* formou nástenky a materiálov pre TU informovať žiakov o celoslovenskej akcii zameranej na boj proti drogám **„Dni nádeje 2017**“, zapojenie sa do športových aktivít („Štafeta nádeje“, „Pochod nádeje“), výtvarnej príp. literárnej súťaže pre stredné školy na témy: „Drogy,? Toto je moja odpoveď!“, Ja vo svete, ja v živote, prípadne voľný výber témy, účasť študentov na prednáške na tému prevencie drogových závislostí, ktorú zabezpečuje nadácia Lúč,
* 19. 10. 2017 – **Kyberšikanovanie** – prednáška a aktivity v spolupráci s **CPPPaP v ZA,**
* 19. 10. 2017 – **Drogy –** prednáška v spolupráci s **CPPPaP v ZA,**
* 20. 10. 2017 Návšteva divadelného predstavenia **Triedny nepriateľ – prevencia šikanovania,**
* 26. 10. 2017 Návšteva divadelného predstavenia **– Zločin a trest – hodnotový rebríček**,
* 26. 10. 2017 **Obchod s ľuďmi** – prednáška v spolupráci s **CPPPaP v ZA**.

**November**

* počas Európskeho týždňa boja proti drogám, 46. t. upozorniť žiakov riziká a prípadné následky užívania legálnych drog (alkohol, tabak) formou nástenky, sústrediť sa najmä na Medzinárodný deň nefajčenia (18. 11. 2017), organizácia prednášky v spolupráci s organizáciou **Slovensko bez drog,**
* počas imatrikulácii ku Dňu študentstva viesť študentov ku znášanlivosti, tolerancii, eliminovať náznaky diskriminácie, šikanovania medzi žiakmi,
* vyzdvihnúť Deň boja za slobodu a demokraciu, príprava nástenného materiálu,
* 09. 11., 14. 11. a 21. 11. 2017 – **Obchod s ľuďmi –** prednáška v spolupráci s **CPPPaP v ZA**.
* 25. 11. 2017 Svetový deň pre odstránenie násilia na ženách, formou nástenky informovať žiakov aj učiteľov o tejto problematike, organizácia prednášky na tému „**Domáce násilie ubližuje všetkým“ v spolupráci s organizáciou Áno, pre život, n. o.**

### December

* vytvoriť materiály ohľadom bezpečného používania internetu, propagácia aktuálnych informácií, dôrazne upozorniť žiakov na negatíva internetu formou nástenného materiálu, prípadne zorganizovanie besedy podľa aktuálnej ponuky,
* 10. 12. 2017 Deň ľudských práv, formou nástenného materiálu informovať žiakov aj učiteľov o ľudských právach, spolupráca s OBN,
* realizácia prednášky v spolupráci so **Slovenským národným strediskom pre ľudské práva pre stredné** školy a II. stupeň základných škôl na vybranú tému: **Ľudské práva, Práva dieťaťa**
* Spolupráca s organizáciou **Amnesty International – Maratón písania listov 2017**, kde žiaci formou písania listov bojujú za ľudské práva tých ľudí, ktorým boli odňaté,
* Športové podujatie v škole určené pre zástupcov tried – futsalový turnaj a volejbalový turnaj,
* Príprava Vianočnej akadémie, žiaci si pripravia vystúpenia s vianočnou tematikou, čím budú vedení k súdržnosti v triede a spoločným nácvikom programu sa predchádza šikanovaniu a intolerancii v triede.

**Január**

* Marihuana, negatíva, prevencia – na nástenke výrazne zdôrazniť negatíva a dôsledky fajčenia marihuany, pripraviť materiál pre triednych učiteľov, upozorniť žiakov na postup v prípade podozrenia na užitie nelegálnych aj legálnych drog na škole,
* uvedomenie si správnych hodnôt života – počas hodín ETV, NBV v 1. - 2. Ročníku,
* 01. 01. 2018 – Svetový deň mieru a 27. 01. 2018 - Medzinárodný deň pamiatky obetí holokaustu – príprava nástenného materiálu,
* Organizácia prednášky **Extrémizmus, Holokaust** v spolupráci **so Slovenským národným strediskom pre ľudského práva pre stredné školy a II. stupeň základných škôl.**

#### Február

* príprava nástenného materiálu venovaného téme domáceho násilia, možností bránenia sa zo strany žiakov a zverejnené kontakty na príslušné organizácie, ktoré sa zaoberajú touto problematikou
* počas hodín ETV, OBN, DEJ prezentovať Deklaráciu práv dieťaťa a národný projekt Slovenského výboru UNICEF – Linka detskej istoty, vytvoriť informačné materiály
* prednáška v spolupráci s **Múzeom rómskej kultúry,** prípadne v spolupráci s **Múzeum židovskej** **kultúry,**
* 04. 02. 2018 – Svetový deň proti rakovine – tvorba nástenky,
* 06. 02. 2018 – Svetový deň bez mobilu a 09. 02. 2018 Deň pre bezpečnejší internet – tvorba nástenného materiálu, poskytnúť dotazníky a metodické listy pre TU, ktoré riešia danú problematiku,

**Marec**

* Deň žien a ochrana žien pred zneužívaním a týraním, príprava nástenného materiálu, – organizácia besedy a workshopu na tému **Násilie páchané na ženách a domáce násilie** v spolupráci s **Koordinačno-metodickým centrom pre rodovo podmienené násilie** pod vedením expertky na primárnu prevenciu násilia Mgr. Sáry Činčurovej,
* organizácia výchovného koncertu,
* 20. 03. 2018 Medzinárodný deň boja proti rasovej diskriminácii a 21. 03. 2018 – Deň zápasu za ľudské práva – tvorba nástenného materiálu,
* Prednáška pod záštitou **Hansa Seidela na vybranú tému: Sú migrnti skutočná hrozba?, Extrémizmus na Slovensku, Prečo sa učiť „demokracii“, Stereotypy a menšiny na Slovensku.**
* oboznámenie pedagógov s možnosťami využívania knižnej a inej literatúry, metodických materiálov pre pedagógov, rodičov, študentov ako súčasť prevencie pred drogovými a inými sociálno-patologickými javmi,
* propagovať knižnú literatúru ako možnosť využitia voľného času u mladých ľudí, zapojiť študentov do súťaže Môj slovník z reality – My Dictionary From Reality

**Apríl**

* 7. apríla propagácia zdravého životného štýlu pri príležitosti Svetového dňa zdravia (World Health Day), propagácia využitia voľného času na športové účely,
* **Klub abstinentov Žilina – prednáška,**
* 11. 04. 2018 – Deň narcisov – deň boja proti rakovine – zbierka pod vedením Mgr. M. Mičurovej a Mgr. Ľ. Štefíkovej,
* využitie prírody na voľnočasové aktivity – vytvorenie nástenného materiálu na podporu vychádzok do prírody,
* zapojenie žiakov školy do nácviku štvorylky a jej uskutočnenie na námestí v Žiline pod vedením Mgr. Kataríny Jurkovičovej.

**Máj**

* počas hodín dejepisu žiakov upozorniť na Deň víťazstva nad fašizmom, taktiež pripraviť nástenný materiál s touto tematikou, zistiť formou dotazníka názory žiakov na prejavy diskriminácie, rasizmu, xenofóbie, antisemitizmu, ostatných javov intolerancie,
* návšteva koncentračného tábora v Seredi, prípadne v Oswienčime,
* príprava nástenného materiálu s touto tematikou,
* 09. 05. 2017 Svetový deň „Pohybom ku zdraviu“ – propagácia využitia voľného času na šport,
* spolupráca s organizáciou UNICEF - Týždeň modrého gombíka, dobrovoľníctvo v uliciach Žiliny pod vedením Mgr. D. Višňovskej, oboznámenie sa s činnosťou tejto organizácie pomocou nástenného materiálu,
* 21. 05. 2018 Svetový deň kultúrnej rozmanitosti pre dialóg a rozvoj – venovať sa tejto problematike na hodinách ETV, NAB, OBN
* 25. 05. 2018 – Medzinárodný deň nezvestných detí – príprava nástenného materiálu, žiaci boli informovaní o dôležitých kontaktoch, organizácia interaktívnej prednášky „**Stop obchodovaniu s ľuďmi“ v spolupráci so Slovenskou katolíckou charitou**
* 31. 05. 2018 Svetový deň bez tabaku – organizácia prednášky na tému **Fajčenie v spolupráci** **s Ligou proti rakovine,**

## Jún

* 04. 06. 2018 Medzinárodný deň nevinných detských obetí agresie, tvorba nástenného materiálu,
* 20. 06. 2018 Medzinárodný deň utečencov – premietanie filmu na hodinách ETV, distribuovať metodický materiál „My s nimi a oni s nami“, ktorý vnikol s podporou Úradu vlády SR v rámci programu Kultúra národnostných menšín 2015,
* Návšteva Diagnostického centra v Lietavskej lúčke,
* 26. 06. 2018 informovať Medzinárodnom dni proti zneužívaniu drog a obchodu s nimi prostredníctvom nástenného materiálu, **organizácia prednášok v spolupráci s organizáciou Slovensko bez drog**

Koordinátor prevencie uskutoční počas školského roka 2017/2018 besedy s odborníkmi z Mestskej polície, CPPPaP a Krajskej knižnice podľa dohody.

V pláne sú aj nasledovné aktivity:

* Uskutočnenie odbornej prednášky pre žiakov školy v oblasti protidrogovej prevencie a trestnoprávnej zodpovednosti mladistvých v spolupráci s Mestskou políciou v Žiline, termín podľa obojstrannej dohody,
* Školenie pre pedagógov v oblasti boja proti extrémizmu a radikalizácie mládeže,
* realizácia športových podujatí v priestoroch školy na podporu zdravia a zdravého životného štýlu: bedmintonový turnaj, volejbalový turnaj, futsalový turnaj, futbalový turnaj, súťaž Agrošportovec/kyňa, orientačný beh...
* spolupráca s K7 pri výcviku psov v priestoroch školy, kedy sa zvieratá učia vyhľadávať pachové stopy drog,
* organizácia prednášky v rámci programu Nezávislosť na školách, prednášateľ bývalý narkoman Samuel Bogár
* Spolupráca s Ligou proti rakovine počas Celosvetového dňa proti rakovine a Týždňa proti rakovine,
* premietanie filmu na tému migrácie – hodiny ETV, NAB, OBN, DEJ,
* distribúcia metodického materiálu „My s nimi a oni s nami,“ ktorý vznikol s podporou Úradu vlády SR v rámci programu Kultúra národnostných menšín 2015, ide o sériu metodických listov určených pre učiteľov a učiteľky SŠ, ako pomôcku pri výuke k téme spolužitia s menšinami, materiál je vhodný použiť na hodinách Občianskej náuky, Etickej výchovy alebo Dejepisu.
* venovať sa téme bezpečnosti na internete v spolupráci s učiteľmi Informatiky a Aplikovanej informatiky: [www.zodpovedne.sk](http://www.zodpovedne.sk), [www.stopline.sk](http://www.stopline.sk), [www.ovce.sk](http://www.ovce.sk), [www.pomoc.sk](http://www.pomoc.sk),
* kampaň Červené stužky a kampaň Biela pastelka v spolupráci s Mgr. Ľudmilou Štefíkovou,
* využívať manulál k tolerancii a ľudským právam KOMPAS a KOMPASITO,
* v súlade s Koncepciou boja proti extrémizmu na roky 2015 – 2019 využívať metodické listy s odporúčaniami a metodickými ukážkami zameranými na multidisciplinárny prístup v procese identifikácie znakov radikalizácie mládeže – [www.statpedu.sk](http://www.statpedu.sk),
* v súlade s úlohami Národného programu boja proti obchodovaniu s ľuďmi na roky 2015 – 2018 realizovať besedy s vyškolenými odbornými zamestnancami z CPPPaP o rizikách práce v zahraničí a o prevencii pred neľudským zaobchádzaním, obchodovaním s ľuďmi a otrockou prácou, ako aj preventívne kampane – [www.bezpre.sk](http://www.bezpre.sk), [www.minv.sk](http://www.minv.sk), [www.statpedu.sk](http://www.statpedu.sk), [www.obchodsludmi.sk](http://www.obchodsludmi.sk) .

Koordinátor sa v rámci predmetov Psychológia a Etická výchova bude venovať nasledovným témam: Životné ciele, plány a hodnoty, Charakter, postoje, ideály, potreby súvisiace s plánovaním rodičovstva, Svedomie a vôľa, dobré medziľudské vzťahy, Empatia a asertivita, Rodina ako primárna sociálny skupina, Príčiny vzniku konfliktov, Možnosti predchádzania konfliktov, riešenie konfliktných situácií, Šikanovanie a prevencia proti šikanovaniu – spôsob predchádzania konfliktných situácií v živote ľudí, Zdroje stresov a frustrácií, Manipulácia, typy manipulátorov, spôsoby odmietnutia manipulácie, manipulačné povery, Pôvod dôstojnosti ľudskej osoby, Rešpekt a úcta k iným etnikám , rasám, handicapovaným ľuďom, Kultúrne a náboženské rozdiely, Stereotypy a predsudky, Úloha médií v živote človeka, Sexualita človeka, Predčasný sex a jeho dôsledky, Promiskuita a pornografia, Prevencia pohlavných chorôb a AIDS, Nebezpečné prejavy náboženského fanatizmu, Multikulturalizmus, Zdravý životný štýl, Anorexia a bulímia, Stres a jeho dôsledky pre zdravie.